kardosdrur/scandi-wiki huggingface dataset:
Fødevareskandale

En fødevareskandale er en sag, hvor offentligheden får kendskab til, at en fødevare er af dårligere eller anden kvalitet end deklareret eller at den er farlig.
I større fødevareskandaler kan der ske dødsfald, før offentligheden får viden om sagen.
Sagerne kan opstå efter mangelfuld fødevarekontrol eller svindel.

Eksempler 
I 1986 døde 19 mennesker efter italienske vinproducenter havde tilsat træsprit til vin.
Sagen betød, at Italiens vineksport blev hårdt ramt.
I den kinesiske mælkepulverskandale i 2008 døde mindst seks børn og næsten 300.000 blev syge af mælk tilsat melamin.
Tilsætningen betød højere afregningspris for mælkeproducenterne. Sagen endte med dødsstraf til to.

I marts 2006 afslørede DR's tv-program Kontant, at en dansk kødgrosist havde tonsvis af kød lagret, hvor salgsdatoen var overskredet.
Denne kødskandale endte med, at Lars Barfoed måtte gå af som minister.
Få år senere fandt samme tv-program at supermarkedskæderne Kvickly og Super Best ulovligt datomærkede deres kød om.
Den afsløring kom to år efter, at en lignende kødskandale var afsløret i det svenske tv-program Uppdrag Granskning. Her var ICA afsløret i systematisk dato-ommærkning.

En europæisk hestekødskandale opstod i 2013, efter irske fødevaremyndigheder fandt spor af heste-DNA i 10 af 27 burgerprodukter hos supermarkedskæden Tesco.
Herefter fandt Storbritanniens, Frankrigs og Sveriges myndigheder også hestekød i produkter, der var deklareret oksekød.
Hestekødet blev sporet i frost-lasagne fra det svenske firma Findus, der havde kødet fra det franske firma Comigel.
Øjensynligt stammer kødet fra Rumænien, en fabrik i Luxembourg
og mellemhandlere fra Holland og Cypern.
Fransk politi mente at det var det franske firma Spanghero, der havde købt kødet som hestekød og solgt det videre som oksekød. Firmaet afviste de beskyldninger.
Omfanget fik EU's forbrugerkommissær Tonio Borg til at foreslå en omfattende DNA-test af kød i EU-lande.

Henvisninger 

Fødevarepolitik
Great Ocean Road

Great Ocean Road er en 243 kilometer lang vejstrækning opført på Australian National Heritage List, der følger Australiens sydøstlige kyststrækning mellem byerne Torquay og Warrnambool i delstaten Victoria.

Vejen blev opført af hjemvendte soldater mellem 1919 og 1932, og er verdens længste krigsmindesmærke; dedikeret til de omkomne under 1. verdenskrig. Vejen er en vigtig turistattraktion i området, og den snor sig gennem varierende terræn langs kysten, og giver adgang til adskillige prominente landmærker; herunder de nationalt betydningsfulde kalkstensformationer de tolv apostle.

Eksterne henvisninger 

Great Ocean Road - Officiel hjemmeside 

Victoria (Australien)
Sixto Diaz Rodriguez

Sixto Díaz Rodríguez (også kendt som Rodríguez eller Jesús Rodríguez; 10. juli 1942 i Detroit i Michigan, død 8. august 2023) var en amerikansk folkemusiker.

Hans oprindelige karriere viste sig at være kort, med kun to albums udgivet i de tidlige 1970'ere samt en kort turné i Australien. Det var dog ukendt for ham, at hans musik var meget succesrig og indflydelsesrig i Sydafrika, selvom det fejlagtige rygte om ham var opstået, at han havde begået selvmord.

I 1990'erne lykkedes det beslutsomme sydafrikanske fans at finde og kontakte ham, hvilket førte til et uventet comeback og genoplivning af hans musikale karriere. Historien fortælles i Searching for Sugar Man, en svensk dokumentarfilm fra 2012, der også har hjulpet til at give Rodríguez noget berømmelse i sit hjemland.

Diskografi

Albums 

 Studio albums
 1970: Cold Fact
 1971: Coming from Reality

 Live albums
 1981: Rodriguez Alive (Australien)
 1998: Live Fact (Sydafrika)

 Opsamlinger
 1976: After the Fact (genudgivelse afComing from Reality) (Sydafrika)
 1977: At His Best (Australien)
 1982: The Best of Rodriguez (Sydafrika)
 2005: Sugarman: The Best of Rodriguez (Sydafrika)
 2012: Searching for Sugar Man (soundtrack)
 2013: Coffret Rodriguez (2 CD sæt med Cold Fact og Coming from Reality) FR #114

Singler 
USA
 "I'll Slip Away" b/w "You'd Like to Admit It" (1967 som Rod Riguez)
 "Inner City Blues" b/w "Forget It" (1970)
 "To Whom It May Concern" b/w "I Think of You" (1970)

Australien
 "Sugar Man" b/w "Inner City Blues" (1977)
 "Climb Up on My Music" b/w "To Whom It May Concern" (1978)
 "Sugar Man" b/w "Tom Cat" (af Muddy Waters) (2002)

Referencer

Eksterne henvisninger 

 Officiel hjemmeside  
 

Musikere fra Detroit
Singer-songwritere fra USA
Guitarister fra USA
Æresdoktorer
Alexandra Rapaport

Alexandra Susanna Rapaport (født 26. december 1971) er en svensk film- og sceneskuespiller født i Bromma. Hun har studeret på Teaterhögskolan i Stockholm, hvorfra hun dimitterede i 1997.

Filmografi 
 Ellinors bröllop (1995)
 Tsatsiki, morsan och polisen (1998)
 Livvakterna (2000)
 Hem ljuva hem (2000)
 Känd från TV (2001)
 Om inte (2001)
 Jagten (2012)
 Mord uden grænser (2015)
 Serien Gåsmamman (2015 - )

Eksterne henvisninger 

 

Skuespillere fra Sverige
Helsingborgs lasarett

Helsingborgs lasarett er et af Region Skånes fire specialiserede akutsygehuse og ligger ved Bergaliden i Helsingborg.

Eksterne henvisninger 
 Helsingborgs lasaretts hjemmeside

Hospitaler i Sverige
Bygninger, konstruktioner og anlæg i Skåne län
Bygninger, konstruktioner og anlæg i Helsingborgs kommun
lasarett
Dansk Røde Kors

Røde Kors i Danmark er en humanitær hjælpeorganisation, der består af 220 lokalafdelinger i Danmark med hver sin bestyrelse. I Danmark driver Røde Kors  asylcentre og har ansvaret for personer der søger om asyl.

Moderorganisationen Røde Kors var aktiv i Danmark under 2. Slesvigske Krig i 1864, hvilket var den første krig overhovedet organisationen deltog i. Dansk Røde Kors' virke går tilbage til oprettelsen af Foreningen af syge og såredes pleje under krigsforhold, der blev etableret 26. april 1876. Grundlaget for de første lokalafdelinger og det landsdækkende netværk af frivillige blev lagt i 1917. Røde Kors i Danmark består i dag af flere end 25.000 frivillige.

Udover arbejdet med asylcentrene udfører foreningens mange frivillige også jobs som besøgsvenner, samaritter og giver førstehjælpskurser. Det er også frivillige der ringer dørklokker under landsindsamlinger.

De syv principper 
Røde kors har syv principper som de arbejder indenfor:

 Medmenneskelighed: At hjælpe mennesker i nød for at forhindre og lindre menneskelig smerte, hvor  end den findes.
 Upartiskhed: At hjælpe alle uanset nationalitet, køn, tro, religiøst tilhørsforhold og politisk tilknytning.
 Neutralitet: Aldrig at tage parti, men at hjælpe alle uden at tage hensyn til skyld og uskyld.
 Uafhængighed: Aldrig at lade sig tvinge til eller forhindre i at hjælpe, hvor organisationen mener, der er brug for den.
 Frivillighed: At lade foreningen basere på frivillig arbejdskraft og være uafhængig af statslige interesser.
 Enhed: Der kan kun være ét Røde Kors-selskab i hvert land, og selskabet skal være åbent for alle.
 Almengyldighed: At alle Røde Kors-selskaber i verden er lige – med samme rettigheder og samme pligter.

Kilder og eksterne henvisninger 

 Officiel hjemmeside

Røde Kors
Etableret i 1876
Røde Kors
Hansi Schwarz

Hans Carl "Hansi" Schwarz (16. marts 1942 i München – 10. januar 2013 i Lund) var en svensk musiker (guitar og banjo), kultureentreprenør og festivalarrangør. 

Schwarz kom til Sverige som treårig med de "hvide busser" i 1945.

I 1958 kom han til Västervik hvor han bosatte sig, og fik svensk statsborgerskab i 1975. I 1961 blev han medlem af West Bay Singers, og senere også medlem af Hootenanny Singers. Efter studentereksamen ved Västerviks gymnasium i 1964 og flere år på turné med Hootenanny Singers studerede Schwarz psykologi ved Lunds universitet, hvor han boede på Johan Henrik Thomanders studenthem og hvor han også udøvede spex. Hootenanny Singers blev opløst i 1974. Senere blev bandet genoplivet i 1979 hvor det stod på i nogle år.

I 1968 blev han arrangør af Visfestivalen i Västervik sammen med sine gamle tekniklærer Lars Hjalmar "Frosse" Frosterud (1930–2000), og var siden 1978 eneansvarlig for hele arrangementet.

Kildehenvisninger

Eksterne henvisninger 
 

Personer fra München
Guitarister fra Sverige
Banjospillere
Mimose

Mimose (Mimosa) er en slægt med ca. 400 arter, der hovedsageligt er udbredt i de tropiske dele af Nord- og Sydamerika. Det er urter, halvbuske, buske eller små træer. Stænglerne er oftest tornede og bærer dobbelt fjersnitdelte blade. Mange mimosearter kan udføre hurtige bevægelser som reaktion på berøring, og det er baggrunden for, at man bruger ordet "mimose" om meget sårbare eller nærtagende personer. Blomsterne er samlet i kuglerunde eller cylindriske hoveder, der sidder på stilke fra bladhjørnerne. De enkelte blomster er oftest 4-tallige. Frugterne er flade og slanke, læderagtige bælge med flade, klart adskilte frø.

 Ægte Mimose (Mimosa pudica)

Ærteblomst-familien
Nasti

Nasti er en plantebevægelse, hvis retning er bestemt af den anatomi, som den bevægende del har. Det er altså ikke afgørende, hvorfra påvirkningen kommer, og den har kun den funktion at igangsætte den forud fastlagte bevægelse. Nastier kan være forholdsvis hurtige og i visse tilfælde også reversible. Ofte henter bevægelsen sin drivkraft i ændrede turgorforhold.

Overblik over forskellige nastier 
 Seismonasti: Reaktion på rystelse eller berøring (f.eks. Mimose)
 Kemonasti: Reaktion på kemiske kemiske ændringer (f.eks. Soldug)
 Termonasti: Reaktion på varme (åbning og lukning af f.eks. Krokusblomster)
 Fotonasti: Reaktion på lysændringer ("sovende" blade hos Kløver ved afstenstid)

Planter

de:Pflanzenbewegung#Nastien und Tropismen
Norsjö kommun

Norsjö kommune ligger i länet Västerbottens län i landskap Västerbotten i landsdelen Norrland i Sverige. Kommunen har grænser til nabokommunerne Malå, Lycksele, Vindeln og Skellefteå i Västerbottens län og til Arvidsjaur i Norrbottens län. Kommunens administration ligger i byen Norsjö. I Norsjö kommun finns Bastuträsk jernbanestation. Bastuträsk fungerer også som station for Skellefteå. Vest for byen ligger den 16,6 km² store sø Norsjön.

Byer 
Norsjö kommune havde to byer i 2005.
Indbyggere pr. 31. december 2005.

Kendte personer fra Norsjö 

 Ernst Alm, langrendsløper
 Tommy Körberg, artist
 Stieg Larsson, forfatter
 Torgny Lindgren, forfatter
 Martin Lundström, langrendsløber

Eksterne kilder og henvisninger 

 Nordsjö kommunes officielle hjemmeside

Kommuner i Västerbottens län
Ferskvandsfisk

Ferskvandsfisk lever i indre farvande, søer og floder, der er kendetegnet af en saltholdighed på mindre end 0,05%. 41% af alle kendte arter af fisk findes i ferskvand.
For at overleve ferskvand har fisken brug for en række fysiologiske tilpasninger. Næsten alle ferskvandsfisk hører til benfisk (Osteichthyes). Af bruskagtige fisk (Chondrichthyes) lever nogle rokkearter i ferskvand. Der er kun få arter af hajer, der lejlighedsvis vandrer op i ferske områder af flodmundinger.

Mange ferskvandsfisk er gode spisefisk og fra Danmark kendes bl.a. gedde, laks, ørred, sandart og ål. Små farverige arter er ofte populære akvariefisk. Ferskvandfisk er den dominerende type fisk i akvakulturer rundt om i verden.

Fysiologi 

Ferskvandsfisk adskiller sig fysiologisk fra saltvandsfisk, fordi den osmotiske balance mellem fiskene væv og de omgivende vand betyder at vandmolekyler har tendens til at diffundere ind i vævet. Ferskvandsfisk har derfor veludviklede nyrer for at genvinde salte fra kropsvæsker før udskillelse.

Levevis 

33 % af alle kendte arter fisk lever udelukkende i ferskvand. En del arter af ferskvandfisk har en højere salttolerance og kan leve i miljøer, hvor der også lever saltvandsfisk. Det kan være flodmundinger og mangrovemiljøer. F.eks. har gedden har en høj salttolerance og kan findes i brakvandsmiljøer. Disse fisk har ofte en gennemsnitsstørrelse der er højere end tilsvarende bestande i ferskvand.
Nogle arter af fisk formerer sig i ferskvand, men lever det meste af deres voksne liv i havet. Disse benævnes anadrome fisk, og omfatter for eksempel laks og stør. Andre fiskearter starter livet i saltvand, men lever det meste af dele af deres voksne liv i ferskvand. Disse benævnes katadrome ferskvandsfisk og omfatter f.eks. ål.

Ferskvandsfisk i Danmark 
Danmark har mange søer og vandløb som er grundlag for en stor bestand af ferskvandsfisk. De dansker søer er ofte næringsrige og kan derfor understøtte en stor bestand.

Kilder/Henvisninger 
 Günther Sterba: Süßwasserfische der Welt. Urania Verlag, Stuttgart 1990, 

Fisk
Västerviks-Tidningen

Västerviks-Tidningen er et svensk dagblad med base i Västervik og et dagligt oplag på 12,000. Avisen blev første gang udgivet i 1834. Västerviks Tidningen er en del af Norrköpings Tidningar.

Eksterne henvisninger 
 Officiel hjemmeside 

Aviser fra Sverige
Västervik
Etableret i 1834
Oscaruddelingen 2013

Oscaruddelingen 2013 var den 85. udgave af oscaruddelingen og fandt sted 24. februar 2013 i Dolby Theatre i Hollywood. Seth MacFarlane var vært for første gang.

I Danmark vistes uddelingen på TV 2 med Katrine Hertz Mortensen og Mikkel Kryger som værter. 

Den danske film En kongelig affære, instrueret af Nikolaj Arcel, var nomineret til en Oscar for bedste udenlandske film men vandt ikke.

Priser

Film med flere nomineringer 

 12 nomineringer: Lincoln
 11 nomineringer: Life of Pi
 8 nomineringer: Les Misérables og Silver Linings Playbook
 7 nomineringer: Operation Argo
 5 nomineringer: Amour, Django Unchained, Skyfall og Zero Dark Thirty
 4 nomineringer: Anna Karenina og Hushpuppy
 3 nomineringer: Hobbitten - En uventet rejse og The Master
 2 nomineringer: Flight og Snow White and the Huntsman

Referencer

Eksterne henvisninger 
 Oscar.com – officiel side for uddelingen

2013
Film i 2013
Norsjö

Norsjö (sydsamisk Nåarene, umesamisk Nuoráne), er en by i Västerbottens län i Sverige, som er hovedby og kommunecenter i Norsjö kommun.
Byen ligger ca. 80 km vest for Skellefteå og er hjemsted for et skimuseum og et jagtmuseum.

Eksterne kilder/henvisninger 

Byer i Västerbottens län
Schoubyes Sø

Schoubyes Sø er en kunstig sø på Haarup Sande øst for Silkeborg. Søen blev udgravet da man i 1958-1960 manglede jord til vejprojekter i Silkeborg. Jorden fra søen blev brugt til ringvejsbroen og viadukten over Langåbanen.

Schoubyes Sø er opkaldt efter kongelig skovrider H.S.L. Schoubye (1896-1972), som gav tilladelse til at lave søen. Schoubye selv foreslog navnet "Hårup Sø".

Søen er 3,16 ha. Den har ingen afløb eller tilløb og er en af de reneste søer i Silkeborgområdet. Der er tre små øer i søen, og de blev lavet for at give jordrugende fugle mulighed for at være i fred for ræve.

Søen har rekreativ værdi og bruges til badning. Søen er omfattet af Natura 2000-område  57 Silkeborgskovene

Eksterne kilder og henvisninger

Kort med søens beliggenhed

Søer i Silkeborg Kommune
Kunstige søer
Susan Sullivan

Susan Michaela Sullivan (født 18. november 1942) er en amerikansk skuespiller, kendt for flere bemærkelsesværdige roller på forskellige tv-programmer. Sullivan spillede rollen Lenore Curtin Delaney i sæbeoperaen, Another World (1971-1976), servitrice Lois Adams i den første sæson (1980-1981) i komedien It's a Living,  Maggie Gioberti Channing i sæbeoperaen, Falcon Crest (1981-1989), og Kitty Montgomery i sitcom Et umage par (1997-2002).

Tidlig karriere 
Sullivan blev født i New York City, men opvoksede i byen Freeport på Long Island, Nassau County, New York, hvor hun dimitterede fra Freeport High School i 1960. Hun fik en BA i drama fra Hofstra University i 1964. I den sidste del af hendes college år (1963-1964), arbejdede hun som en Playboy Bunny. Hun fik sin skuespilstart i 1960'erne, hvor hun spillede overfor Dustin Hoffman i Broadway-stykket Jimmy Shine. Hun fik en kontrakt med Universal Studios i 1969, hvor hun skulle lave gæsteoptræden på flere shows. Det var i denne periode spillede hun dele i dramaer i dagtimerne. 
Da hun begyndende med en rolle på A World Apart i 1970, fik hun til en fem-årig optræden som Lenore Moore Curtin Delaney i sæbeoperaen Another World. Sullivan spillede rollen fra 1971 til 1976. Sullivan spillede Charlton Heston's kæreste Ann, en ny karakter, som skrives ind i TV-versionen af filmen Midway i 1976.

Hun fik en Emmy-nominering for rollen som Maggie Porter i tv-dramaet Rich Man, Poor Man Book II, som bragte Sullivan endnu mere opmærksomhed. Hun spillede Dr. Julie Farr i Having Babies, som blev lavet i to tv-film og senere en kortvarig ugentlig serie i 1978.
I 1980 optrådte hun i It's a Living, hvor hun spillede servitrice Lois Adams.

Kilder

Eksterne links

 

Personer fra New York City
Skuespillere fra USA
Sinistra Ecologia Libertà

Sinistra Ecologia Libertà er et italiensk venstreorienteret parti, der blev dannet i 2009. Partiet ledes af Nichi Vendola.

Eksterne henvisninger 

 Partito hjemmeside

Politiske partier i Italien
Gert Kjærgård Pedersen

Gert Kjærgård Pedersen (13. april 1940 i København – 15. marts 2004) var en markant dansk matematiker og professor ved Københavns Universitet. Han var gift med Dorte Olesen til sin død.

Han blev student fra Sankt Annæ Gymnasium i 1958, og mag.scient. i matematik fra Københavns Universitet i 1964. I 1972 erhvervede han doktorgraden (dr. phil.) med disputatsen C*-Integrals, an approach to non-commutative measure theory.

Kjærgård Pedersen blev udnævnt til professor i matematik ved Københavns Universitet i 1975 og var central i opbygningen af det matematiske fagområde operatoralgebra i Danmark.

Kjærgård Pedersen nød stor international anerkendelse og han er forfatter til talrige videnskabelige arbejder. Han er især kendt for sine monografier C*-Algebras and their Automorphism Groups (1979) og Analysis Now (1988), som er berømmet for den elegante og prægnante matematiske fremstilling.

Gert Kjærgård Pedersen var formand for Dansk Matematisk Forening i perioden 1974-1978. Han blev indvalgt i Videnskabernes Selskab i 1977. Han var Ridder af Dannebrogordenen af 1 .grad.

Kilder 
 Kraks Blå Bog 2000
 Mindeord om Gert Kjærgård Pedersen

Eksterne henvisninger 
 

Matematikere fra Danmark
Professorer fra Københavns Universitet
Personer i Kraks Blå Bog (afdøde)
Personer fra København
Medlemmer af Videnskabernes Selskab
Riddere af 1. grad af Dannebrog
Foreningsformænd fra Danmark
Danskere i 1900-tallet
Studenter fra Sankt Annæ Gymnasium
Mazda Demio

Mazda Demio var en minibil fra den japanske bilfabrikant Mazda. Bilen kom på markedet i Japan i 1996 og to år senere i Europa. Demio var forgængeren for Mazda2 og lå størrelsesmæssigt mellem Mazda 121 og Mazda 323. Frem til slutningen af 1999 blev der bygget ca. 380.000 eksemplarer af bilen. I 2003 blev Demio afløst af Mazda2. Dog sælges Mazda2 i nogle lande i dag som Mazda Demio. På det japanske hjemmemarked solgtes Demio også med Fords varemærke under navnet Ford Festiva Mini Wagon.

Modeller 
I løbet af sin levetid gennemgik Mazda Demio et lille facelift. Den opdaterede version kom på markedet i starten af 2000 med modificerede forlygter og skørter, en opdateret kabine samt nye både ind- og udvendige farver. Yderligere kendetegn var en anden motorhjelm, nye støddæmpere, forbedret støjdæmpning, et nyt elektronisk styret automatgear til 1,5-litersmodellen samt en ligeledes elektronisk servostyring.

Særlige kendetegn 
Bilens kabine var yderst fleksibel. Dermed kunne bagsædet forskydes 12 cm (bagagerumsvolume alt efter stilling 330−365 liter), og ved at klappe det forreste passagersæde frem opstod der en 2,03 m lang lastflade. Bagagerummet kunne så rumme 1298 liter, og lasteevnen var 440 kg.

Motorer 
 1,3-liters firecylindret benzinmotor på 1324 cm³ med 46 kW (63 hk) og femtrins manuel gearkasse
 1,3-liters firecylindret benzinmotor på 1324 cm³ med 53 kW (72 hk) og femtrins manuel gearkasse

Med faceliftet i 2000 blev den stærkeste 1,3-litersmotor afløst af den følgende, opborede version. For første gang kunne denne motor også fås i kombination med automatgear:
 1,5-liters firecylindret benzinmotor på 1498 cm³ med 55 kW (75 hk) og femtrins manuel eller firetrins automatisk gearkasse

Eksterne henvisninger 

Demio
Minibiler
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Plankebøf

Plankebøf er en madret, hvis oprindelse er fra det traditionelle ungarske køkken, hvor den på ungarsk hedder fatányéros. Retten fandtes på menuen allerede år 1900 på den berømte restaurant Gundels forgænger i Budapest, hvor den blev serveret på en træplanke.

Den oprindelige ret er en grillret og består af blandet kød, på ungarsk kaldet pecsenye, der serveres på en træplanke omgivet af garniture, som regel bagt kartoffelmos, der også kaldes for Pommes Duchesse.

I Danmark består en plankebøf som oftest af en hakkebøf serveret på en træplanke med kartoffelmos og grønsager.

Kildehenvisninger 

Kødretter
Robertsfors kommun

Robertsfors kommun ligger ved Bottenbugten i Västerbottens län i Västerbotten i i Sverige. Kommunens administration ligger i byen Robertsfors som ligger ved Rickleån som er kommunen største vandløb. Robertsfors grænser mod nord til Skellefteå kommun og mod vest og sydvest til Umeå kommun.

Geografi 
I kommunen, der ligger mellem Umeå og Skellefteå, er der et lavt og skovklædt landskab med indslag af moser. Mere kuperet i nordvest. I øst er der usammenhængende kystlandskaber ud til Østersøen.. Robertsfors kommun strækker sig cirka 60 kilometer langs Østersøkysten, og går cirka 40 kilometer ind i landet; E4 går gennem kommunen.

Byer 
Robertsfors kommune havde i 2005 tre byer.
Indbyggere pr. 31. december 2005.

Eksterne kilder og henvisninger 

 Robertsfors kommunes officielle hjemmeside

Kommuner i Västerbottens län
Hollandsk Formosa

Hollandsk Formosa var en nederlandsk koloni fra 1624 til 1662 på Taiwan (Taiwan blev tidligere kaldt Formosa). I opdagelsestiden etablerede det Nederlandske Ostindiske Kompagni en koloni på Formosa for at handle med Kina og Japan og for at forhindre portugisiske og spanske handels og koloniaktiviteter i Østasien.

I tiden med hollandsk styre var der økonomisk vækst i Taiwan. Der var omfattende jagt på sikahjorte samt dyrkning af ris og sukkerrør. Dyrkningen blev foretaget af arbejdskraft importeret fra Fujian i Kina. Man prøvede også at konvertere Taiwans urfolk til kristendom og undertrykke ting ved deres kultur man fandt frastødende som fx tvungne aborter og at de gik nøgne rundt.

Hollandsk styre var ikke altid populært på øen og hollandsk militær måtte flere gange nedkæmpe oprør anført af urfolk og de nyligt ankomne kinesere.

Kolonitiden sluttede efter 37 år, da en minggeneral Koxinga i Mingdynastiets sidste dage invaderede Taiwan for at undgå Qingdynastiets hær.

Taiwans historie
Forhenværende hollandske kolonier
Nordjyllands Kulturhistoriske Søgebase

Nordjyllands Kulturhistoriske Søgebase (NOKS)  er en kulturhistorisk søgedatabase på internettet, som blev oprettet 25. februar 2002, som det første danske initiativ på fælles søgning i arkiver, biblioteker og museers samlinger baseret på en database. 

Projektet blev lukket  i august 2011 på grund af manglende bevillinger . 

Registreringer af genstande blev overført til Museernes Samlinger under Kulturarvsstyrelsen , mens arkivalier og museumsdata blev overført til Danmarks Nationale Privatarkivdatabase .

Etablering
Et samarbejde om etablering af databasen blev foretaget det  foregående år af:
Det Digitale Nordjylland
Aalborg Kommune 
Museumsrådet i Nordjyllands Amt
Frederikshavn Kommune 
Vendsyssel Historiske Museum

Deltagere
 Bangsbo Museum og Arkiv i Frederikshavn 
Vendsyssel Historiske Museum og Historisk Arkiv 
Vendsyssel Kunstmuseum i Hjørring 
Aalborg Historiske Museum
Nordjyllands Kunstmuseum 
Aalborg Stadsarkiv 
Det nordjyske Landsbibliotek i Aalborg

Ekstern henvisning og kilde

Nordjyllands Kulturhistoriske Søgebases hjemmeside 
Kulturhistorie
Etableret i 2002
Netdatabaser fra Danmark
Confessional

Confessional er den danske popsanger Bryan Rices debutalbum. Det blev udgivet 24. april 2006 af EMI. Albummet indeholder lead-singlen "No Promises", som blev et stort hit i Danmark omkring årsskiftet 2005-2006, og senere er blevet genindspillet af Shayne Ward. Albummet nåede en fjerdeplads på den danske hitliste.

Spor

Eksterne henvisninger 
 

Debutalbum fra 2006
Bryan Rice-album